આ પહેલાં 350માં ગુરૂ પર્વ અંગે એક મોટું એલર્ટ જાહેર કરવામાં આવ્યું હતું, ખાનગી એજન્સિથી મળેલ જાણકારી અનુસાર પટના પોલીસે એલર્ટ જાહેર કરતાં કહ્યું હતું કે, ખાલિસ્તાન લિબરેશન ફોર્સના આતંકવાદી કશ્મીરા સિંહ પોતાના સાથીદારો સાથે પટનામાં હોવાની સૂચના મળી છે. ખાનગી એજન્સિઓએ જાણકારી આપતાં કહ્યું હતું કે, કશ્મીરા સિંહે પાતોના વાળ અને દાઢી કપાવી લીધા છે તથા તે વેશ બદલીને પટના પહોંચ્યો છે. આથી આવો કોઇપણ વ્યક્તિ દેખાય જેની પર શંકા જતી હોય તો તેની તપાસ થશે. એલર્ટમાં એમ પણ કહેવામાં આવ્યું હતું કે, પાકિસ્તાન પ્રાયોજિત ખલિસ્તાન આતંકવાદી પણ કોઇ ગડબડ કરી શકે છે. આથી વધુ એલર્ટ રહેવાની જરૂર છે. નોંધનીય છે કે કશ્મીરા સિંહ 28 નવેમ્બરના રોજ પંજાબના નાભા જેલ બ્રેક કાંડમાં ભાગી છૂટ્યો હતો. તેની સાથે કેએલએફ સરગના હરમંદિર મિંટૂ પણ ભાગી નીકળ્યો હતો, પરંતુ તેની ધરપકડ કરી લેવામાં આવી હતી.